Andreea Paul Vass a anunţat miercuri în Parlament că parlamentarii liberali ar fi putut intra în grevă japoneză chiar din această zi, dar nu a fost posibil deoarece „nu erau gata banderolele”

Prim-vicepreşedintele PNL Cătălin Predoiu a declarat, miercuri, că parlamentarii liberali care vor intra în grevă japoneză vor purta un semn distinctiv, o banderolă, pentru a marca acest lucru, însă vor fi prezenţi la lucrările Camerei Deputaţilor şi Senatului.

„Vom avea o şedinţă în care vom organiza aceste metode de protest, după câte ştiţi metoda clasică este de a purta un semn distinctiv, o banderolă, pentru a marca acest lucru. Până începe această măsură de protest, liderii grupurilor vor stabli măsurile”, a spus Predoiu.

Vicepreşedintele PNL Raluca Turcan a spus că, prin această grevă japoneză, parlamentarii PNL vor să atragă atenţia că nu se simt reprezentaţi de „Victor Ponta şi compania”.